પોલીસ દફતરેથી પ્રાપ્ત અહેવાલ મુજબ ગત સોમવારે રાત્રે 10 વાગ્યાના સમયગાળા દરમ્યાન અદાણી વિલમાર રોડ પરથી પસાર થઇ રહેલા ટ્રેઇલર જીજે-12 એવાય 7134ના ચાલક વિકાસકુમાર યાદવ (ઉ.વ.33રહે બિહાર )એ સંતુલન ગુમાવતાં ટ્રેઇલર પર લોડ થયેલ કન્ટેઇનર ધડાકાભેર કેબીન પર પટકાતાં વિકાસ દબાઈ ગયો હતો અને તેને સારવાર મળે તે પહેલા ઘટના સ્થળેજ તેનું પ્રાણ પંખેરું ઉડી ગયું હતું.મુન્દ્રા પોલીસે અકસ્માતનો ગુનો નોંધી કાયદાકીય કાર્યવાહી હાથ ધરી છે.